Skiptrace (film)
<s>Spašavaj se ko može () hongkonško-kinesko-američka je filmska akciona komedija režisera Rennyja Harlina i scenarista Jaya Longina i BenDavida Grabinskog, zasnovana na priči Longina.</s><s>Producent, glavna uloga i drugi autor priče filma je Jackie Chan.</s><s>Osim Chana, između ostalih, glavne uloge igraju Johnny Knoxville i Fan Bing-bing.</s><s>Film je u Kini izašao 21. jula, a u SAD-u 2. septembra 2016. godine.</s>

<s>Radnja</s>

<s>Hongkonški detektiv Bennie Chan (Jackie Chan) duže vrijeme prati ozloglašenog kriminalnog bosa kojeg zovu ’Matador’; Bennie vjeruje da je on zapravo biznismen Victor Wong (Winston Chao), već deceniju nakon smrti Bennievog partnera Yunga (Eric Tsang).</s><s>Kada Yungova kćerka Samantha (Fan Bing-bing) dospije u nevolju sa Wongovim kriminalnim sindikatom, Bennie mora da uprati američkog prevaranta, Connora Wattsa (Johnny Knoxville) koji kocka po kineskim kasinima nakon što je dobio zabranu u Americi i koji je svjedočio ubistvu žene po imenu Esther Yee u Wongovom kasinu u Makau.</s><s>Međutim, prije nego što ga Bennie pronađe, Connora kidnapuju ljudi ruskog šefa mafije da bi dao odgovore o trudnoći svoje kćerke.</s>

<s>Nakon presretanja nekoliko Rusa, Bennie spasi Connora.</s><s>Bennie je u trci s vremenom da vrati Connora iz Rusije nazad u Hong Kong.</s><s>Kako god, Connor ukrade Benniev pasoš i zapali ga, primoravši tako par da putuje pješke do Unutrašnje Mongolije.</s><s>U Mongoliji, Bennie pomogne dječaku-Mongolijcu i potom oni zaglave u hrvačkom meču u mongolijskom selu.</s><s>Bennie ne može da porazi hrvača-Mongolijca dok povređeni dječak ne interveniše, čime se meč zaustavi.</s><s>Seljani pripreme proslavu za Benniea i Connora jer su im pomogli; Bennie održi govor u kojem objašnjava svoju motivaciju i razloge za ono što čini.</s><s>Connor naknadno otkrije da mu je prije nego što je umrla, Esther dala mobitel koji pripada Matadoru.</s><s>Stupajući na tlo Kine, Connor zbog neprimjerenog ponašanja dovede do toga da ih oboje uhapsi policija zbog raznih prekršaja (Connor bi prije bio i zatvoren nego da ga ubije Matador i njegova banda).</s><s>Iz policijskog pritvora ih izbavi sibirska atentatorka i njena banda; oni žele da uhvate Connora i vrate ga nazad Ruskom moćniku, ali ovi uspiju pobjeći od nje.</s>

<s>Connor vidi Wonga na vijestima i prepozna ga kao ubicu Esther.</s><s>Bennie sazna da je Samanthu, sa svojim ljudima, kidnapovao Willie (Yeon Jung-hoon) koji je Wongova desna ruka i koji prijeti da će je ubiti ako Bennie odbije donijeti mobitel nazad u Hong Kong.</s><s>Connor se razilazi od Benniea; da mu mobitel kojim će se implicirati da je Wong Matador.</s><s>Pokušavajući da dokaže da je Wong zapravo Matador, nakon što se Wongov otisak prsta ne poklopi sa sigurnosnim otiskom prsta u mobitelu, Benniea uhapsi hongkonška policija.</s><s>Connor pomogne izbaviti Benniea i uz pomoć Leslie (Shi Shi), Bennieve suradnice, zaobilaze sigurnosni sistem mobitela i otkrivaju dokaz za identitet Matadora.</s>

<s>Leslie obavijesti Benniea da njihov kapetan policije, Tang (Michael Wong), sada radi s Wongom; pomogne Bennieu i Connoru da napuste policijsku stanicu.</s><s>Bennie i Connor se ušunjaju u brodogradilište gdje je locirana Matadorova kriminalna organizacija.</s><s>Posvjedoče Wongovom razgovoru s Matadorom; Wonga potom ubijaju zbog toga što nije uspio da povrati mobitel.</s><s>Pokušavajući da spasi Samanthu, dvojac se na kraju nađe u zarobljeništvu kriminalne organizacije ili bande.</s><s>Matador se otkriva Bennieu kao navodno preminuli Yung.</s><s>Yung se ispovijedi Bennieu o lažiranju svoje smrti i onda konačno nađe sa svojom kćerkom Samanthom.</s><s>Yung napušta Samanthu zarobljenu u prostoriji nakon što ona iskaže svoje razočarenje i ljutnju zbog lažiranja smrti i kriminalnih aktivnosti oca.</s><s>Pošto čamac pogodi teretni brod, brod počne lagano da plavi i potapa se.</s><s>Sibirska atentatorka stiže da pomogne u spašavanju Bennie i Connora, a takođe u konačnici stiže i policija.</s><s>Bennie i Yung rade zajedno da spriječe utapanje Samanthe koja je unutar teretnog broda; Yung na kraju počini samoubistvo, sam se utopivši.</s><s>Vlasti potom uhapse Tanga i Williea.</s>

<s>Connor se vrati nazad u Rusiju, ispunjavajući svoju misiju; svjedoči rođenju svoga djeteta s kćerkom moćnika.</s><s>Nakon što je beba rođena, postalo je očigledno da beba nije njegova i Connor napusti bolnicu.</s><s>Kasnije, Connor i Samantha iznenade Benniea tamo na njegovoj farmi, dajući mu na poklon alpake i tako ispunjavajući njegov ranije iskazan cjeloživotni san o vođenju farme alpaka.</s><s>Connor odlazi sa Samanthom nakon što pokuša da obori Benniea tehnikom koju ga je sam Bennie naučio.</s><s>Bennie je uspješno oboren nakon pokušaja da ostane budan dok je Connor van vidokruga.</s>

<s>Uloge</s>

<s>Produkcija
Film je prvi put spomenut u maju 2013. godine kao sinoamerička koprodukcija, koju treba režirati Sam Fell i sa glavnim ulogama Jackiem Chanom i Fan Bing-bing (Chan kao hongkonški detektiv koji se udružuje sa kockarom-prevarantom radi razotkrivanja genijalnog kriminalca).</s><s>Exclusive Media je agent za prava internacionalne prodaje.</s><s>22. oktobra 2013. godine, objavljeno je da je glumac Seann William Scott dodat među postavu (bez kastinga; glumio bi kockara).</s><s>3. septembra 2014. godine, Johnny Knoxville je zamijenio Scotta kao druga glavna uloga poslije Chana.</s>

<s>Produkcija je trebala početi 13. januara 2014. godine; lokacije snimanja su Hong Kong i sama Kina.</s><s>Snimanje je počelo 3. septembra 2014. godine, u Kini, a planirani završetak je bio dana 15. decembra 2014. godine.</s>

<s>Dana 17. decembra 2014. godine, kinematograf Chan Kwok-hung utopio se na snimanju ovog filma.</s>

<s>Izlazak</s>

<s>Prihodi
Film je bio broj jedan film nakon premijernog prikazivanja širom Kine, uz zaradu od 60 miliona dolara.</s><s>Ukupna zarada ostvarena plaćenim prikazivanjem na kineskom filmskom tržištu iznosi 870 miliona juana.</s>

<s>Kritički prijem
Rotten Tomatoes, agregator recenzija, objavljuje da je rejting odobravanja filma 38% na osnovu 32 recenzije; prosječna ocjena je 4,50/10.</s><s>Metacritic daje prosječni rejting od 50/100 na osnovu 9 recenzija.</s>

<s>Dennis Harvey iz magazina Variety, napisao je: „Skiptrace ostaje živopisan, razonodan i suštinski [film] dobre prirode čak i kada je vedro glupav[...]”.</s><s>Neil Genzlinger iz New York Timesa dao je negativnu recenziju i napisao: „Skiptrace prihvata zagrijanu radnju, zamorne borbene sekvence i humor koji je prepun šala od kojih se sjeda na dupe.”</s>

<s>Reference</s>

<s>Vanjske veze
 
 
 Skiptrace na HKMDb-u 
 „Skiptrace Press Conference” , jackiechan.com, 25. 5. 2016.</s>

<s>Filmovi na engleskom jeziku
Filmovi na kineskom jeziku
Američki filmovi
Akcijske komedije</s>

